Tájékoztató a negyedéves ortopédia vizsga menetéről

Ortopédiából az elméleti vizsgáztatás tesztvizsgával történik, valamint gyakorlati vizsga is van.

Az elméleti tesztvizsga Moodle rendszeren keresztül történik.

Az érvényes egyetemi rendelkezések szerint a vizsga megkezdése előtt szükséges a vizsgázó személyazonosságának ellenőrzése. Emiatt a vizsga kezdetén egy, a Moodle-ben megtalálható Zoom linken a vizsgáztató által vezetett telekonferenciára kell bejelentkezni, ahol a vizsgázó bemutatja személyi igazolványát, valamint webkamerája segítségével igazolja, hogy csak ő tartózkodik a számítógép előtt. Amikor a vizsgázó csoport személyazonosságát ellenőrizte a vizsgáztató, egy belépési kódot ad a csoportnak, aminek a segítségével a vizsga megkezdhető. Utóbbihoz szintén a Moodle-ben elhelyezett tesztvizsga link használandó. A tesztvizsga során a rendszer a már megválaszolt kérdésre nem enged vissza lépést. Egy kérdésre a rendelkezésre álló idő is meglehetősen szűkre szabott. Utóbbi rendelkezésekre azért volt szükség, hogy a meg nem engedett segítség igénybevételének lehetőségét csökkentsük. A vizsgát követően a vizsga eredmények azonnal láthatók lesznek, és a mellékelt táblázat szerint az érdemjegy is megállapítható.

Szintén Egyetemi rendelkezések alapján a teszt vizsgával megszerzett jegy szükséges, de nem elégséges feltétele az ortopédia tantárgy elvégzésének. Emellett, később meghirdetett időpontban gyakorlati vizsgára is sor kerül és csak a gyakorlati vizsgát követően válik érvényessé a hallgató jegye.

Jó felkészülést és sikeres vizsgázást kívánunk!

0-50% - elégtelen

50-60% - elégséges

60-70% - közepes

70-85% - jó

85-100% - jeles